ธปท.ชี้ดอกเบี้ยไทยไม่ใช่ขาลง
ธปท.ชี้แนวโน้มดอกเบี้ยไทยไม่จำเป็นต้องไปในทิศทางเดียวกับเศรษฐกิจโลก แต่ควรกำหนดให้เหมาะสม
9 ก.ค. 2555

ธปท.ชี้แนวโน้มดอกเบี้ยไทยไม่จำเป็นต้องไปในทิศทางเดียวกับเศรษฐกิจโลก แต่ควรกำหนดให้เหมาะสมนายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวปาถกฐาในหัว“วิกฤตระบบการเงิน และอนาคตของธนาคารพาณิชย์ของโลกกับเอซียจะไปอย่างไร (Financial Crises - the Future of Global &amp; Asian Banking)” ในงาน “Asia in Transformation, Sasin Bangkok Forum 2012 “ว่า ถึงทิศทางดอกเบี้ยของโลกจะมีแนวโน้มลดลง ตามภาวะเศรษฐกิจโลกที่ประเทศในฝั่งตะวันตกมีปัญหา ทำให้นำนโยบายการเงินหรือดอกเบี้ยมาช่วยกระตุ้นและดูแลเศรษฐกิจ แต่ในส่วนของเศรษฐกิจไทยและเอเซียมีวัฏจักรที่แตกต่างจากประเทศตะวันตก เนื่องจากเศรษฐกิจเรายังสามารถขยายตัวได้ ฉะนั้นดอกเบี้ยต้องดูไปตามความเหมาะสมของเศรษฐกิจเราเอง
 



ประสาร ไตรรัตน์วรกุล
“ถึงแนวโน้มดอกเบี้ยโลกจะลดลง เพราะเขาต้องใช้นโยบายการเงินมาช่วยดูแลเศรษฐกิจของประเทศเขา เนื่องจากเขาไม่มีกระสุนหรือนโยบายการคลังแล้ว เขาใช้ไปหมดแล้ว ไม่มีเงินจากนโยบายคลังมาใช้จึงจำเป็นต้องใช้นโยบายการเงินหรือดอกเบี้ยมาช่วย แต่สถานการณ์ที่เกิดขึ้นกับประเทศต่างๆเหล่านั้นต่างจากวัฏจักรเศรษฐกิจของเรา เพราะเศรษฐกิจเรายังมีเสถียรภาพ ยังขยายตัวได้ และศักยภาพการคลังก็ยังดี ฉะนั้น ในส่วนของดอกเบี้เรา เราก็ตอ้องดูให้เหมาะสมกับเศรษฐกิจของเรา“ นายประสารกล่าว